Αδιαβάθμητο

Καλλιθέα, 23/09/2024Αριθ. πρωτ. : **46448**

Κοινό

**ΠΡΟΣ:**

**Τον κ. Πρόεδρο του Δημοτικού Συμβουλίου**

|  |
| --- |
| Πληροφορίες: Αθ. Σκουρτανιώτη |
| Τηλέφωνο : 210 9565618 (εσωτ. 3 ) |
| e-mail : paidiki-agogi@kallithea.gr |
| [https://kallithea.gr](https://kallithea.gr/?page_id=19408) |

**ΘΕΜΑ**: «Τροποποίηση προγενέστερης απόφασης περί ορισμού Υπευθύνου Προστασίας Ανηλίκων και αναπληρωτή/τριας, στις δομές του παιδικού και των βρεφονηπιακών σταθμών του Δήμου Καλλιθέας.»

Κύριε Πρόεδρε,

Παρακαλούμε όπως κατά την προσεχή συνεδρίαση του Δημοτικού Συμβουλίου συμπεριλάβετε και το θέμα: **Τροποποίηση προγενέστερης απόφασης (03/2024 ΑΔΑ: 63 ΛΣΩΕΚ-Σ9Β) του καταργηθέντος ν.π.δ.δ. «Ο.Π.Α.Α. «Γιάννης Γάλλος» περί Ορισμού Υπευθύνου Προστασίας Ανηλίκων και αναπληρωτή/τριας, στις δομές των βρεφικών και των βρεφονηπιακών σταθμών του Δήμου Καλλιθέας.**

Επισημαίνουμε τα εξής:

Ο Δήμος Καλλιθέας συμμετέχει με τις εννέα (9) δομές της Διεύθυνσης Παιδικής Αγωγής,στο πρόγραμμα **«Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης»** έτους 2024-2025.

Με το **τον Νόμο 4837/2021 (ΦΕΚ: 178/Α/1-10-2021),** που αναφέρεται στην «Πρόληψη και αντιμετώπιση περιστατικών κακοποίησης και παραμέλησης ανηλίκων, Πρόγραμμα «Κυψέλη» για την αναβάθμιση της ποιότητας των παρεχόμενων υπηρεσιών σε βρεφικούς, βρεφονηπιακούς και παιδικούς σταθμούς, διατάξεις για την προώθηση της αναδοχής και της υιοθεσίας, «Προσωπικός Βοηθός για τα Άτομα με Αναπηρία» και άλλες διατάξεις» **οι δομές της Διεύθυνσης Παιδικής Αγωγής** περιλαμβάνονται στους «Φορείς Παιδικής Προστασίας». Ως εκ τούτου οφείλουν να εφαρμόσουν τα οριζόμενα μέτρα που αποσκοπούν στην πρόληψη και αντιμετώπιση του φαινομένου της παιδικής κακοποίησης.

Συγκεκριμένα με το άρθρο 4 του ν.4837/2021 οι Φορείς Παιδικής Προστασίας υποχρεούνται να αναφέρουν περιστατικά κακοποίησης ανηλίκων και με το άρθρο 5 διευκρινίζονται οι διαδικασίες **ορισμού υπευθύνου προστασίας ανηλίκων σε κάθε δομή** καθώς και οι υποχρεώσεις αυτών. Σύμφωνα με αυτές, δεδομένου ότι στις δομές της Διεύθυνσης Παιδικής Αγωγής του Δήμου Καλλιθέας δεν απασχολείται κοινωνικός λειτουργός ή ψυχολόγος, ως Υπεύθυνοι Προστασίας Ανηλίκων και αναπληρωτές τους, ορίζονται μέλη του προσωπικού, ειδικότητας που σχετίζεται με την παιδική προστασία.

Επίσης, σύμφωνα με το **ΦΕΚ 1157/Β’/2017** θα πρέπει να ορίζεται κάθε έτος αναπληρωτής/τρια υπευθύνου κάθε δομής, σε περίπτωση απουσίας του.

Λαμβάνοντας υπόψη τα προαναφερθέντα, για τη σύννομη λειτουργία και την κάλυψη των υπηρεσιακών αναγκών των εννέα (9) δομών της Διεύθυνσης Παιδικής Αγωγής με αν. Διευθύντρια την κ. Σκουρτανιώτη Αθανασία, και σύμφωνα με τα οριζόμενα του άρθρου 5, προτείνουμε:

1.Την τοποθέτηση των υπευθύνων των δομών μας ως υπεύθυνους προστασίας ανηλίκων ως εξής:

* Στο βρεφονηπιακό σταθμό Κρέμου 110 την κ. Μουρτοπούλου Ελευθερία.
* Στον παιδικό σταθμό Αραπάκη 26, την κ. Τασούλα Ελένη.
* Στο βρεφονηπιακό σταθμό Αριστοτέλους 33 την κ. Καβαλιέρου Αναστασία.
* Στο βρεφονηπιακό σταθμό Σωκράτους 74 την κ. Σουγιολτζούογλου Αναστασία.
* Στο βρεφονηπιακό σταθμό Σωκράτους 131 την κ. Κουτρουμπή Νικολέττα.

Στο βρεφονηπιακό σταθμό Εσπερίδων 20 την κ. Μητσογιάννη Φραγκίσκα.

* Στο βρεφονηπιακό σταθμό Ευριπίδου 60 την κ. Δρακοπούλου Μαρία
* Στο βρεφονηπιακό σταθμό Ισμήνης και Αιγέως 72 την κ. Κριμπένη Θεοδώρα.
* Στο βρεφονηπιακό σταθμό Μενελάου 84 την κ. Λαμπάρα Αντωνία.

2. Τον ορισμό και τοποθέτηση αντικαταστατριών των υπευθύνων των δομών μας, ως εξής:

* Στο βρεφικό σταθμό Κρέμου 110 την κ. Αργυρίου Λουίζα.
* Στο βρεφικό σταθμό Αραπάκη 26, την κ. Δημητρακοπούλου Ευδοκία.
* Στο βρεφονηπιακό σταθμό Αριστοτέλους 33 την κ.Λιάκου Ιωάννα .
* Στο βρεφονηπιακό σταθμό Σωκράτους 74 κ. Τάκη Βασιλική.
* Στο βρεφονηπιακό σταθμό Σωκράτους 131 την κ. Καρνάβου Κων/να.
* Στο βρεφονηπιακό σταθμό Εσπερίδων 20 την κ. Μπάκα Ουρανία.
* Στο βρεφονηπιακό σταθμό Ευριπίδου 60 την κ. Καραλή Βασιλική.
* Στο βρεφονηπιακό σταθμό Ισμήνης και Αιγέως 72 την κ.Αλεξάκη Ελένη.
* Στο βρεφονηπιακό σταθμό Μενελάου 84 την κ. Καλλή Νταβέλη Ευσταθία.

Με εκτίμηση,

Ο ΑΝΤΙΔΗΜΑΡΧΟΣ

ΓΕΩΡΓΙΟΣ Χ. ΜΑΡΓΩΜΕΝΟΣ

Εσωτερική Διανομή

- Γρ. Δημάρχου

- Γρ. Γεν. Γραμματέα

- Αντιδήμαρχο κ. Γεώργιο Μαργωμένο

- Διεύθυνση Παιδικής Αγωγής